**POZIV ZA**

**stručnjaka/pravnika za provođenje monitoringa politika vezanih za borbu protiv trgovine ljudima, koordinaciju aktivnosti praćenja postupanja sa žrtvama trgovine ljudima u BiH i sačinjavanje izvještaja u vezi sa implementacijom projekta:**

**„Pristup trgovini ljudima u Bosni i Hercegovini fokusiran na žrtvu, poboljšanje identifikacije, zaštite i pristupa pravdi – VICAPT“**

**Komponenta A, aktivnost A.5.1.**

Poštovani,

pozivamo vas da podnesete ponudu za pružanje usluge sručnjaka/pravnika za monitoring politika vezanih za borbu protiv trgovine ljudima, koordinaciju aktivnosti praćenja postupanja sa žrtvama trgovine ljudima u BiH i sačinjavanje izvještaja u vezi sa implementacijom projekta „Pristup trgovini ljudima u Bosni i Hercegovini fokusiran na žrtvu, poboljšanje identifikacije, zaštite i pristupa pravdi – VICAPT“.

Opis projekta, kao i aktivnosti te odgovornosti angažovanog stručnjaka/pravnika predstavljeni su u dokumentu u prilogu (opis usluge) koji čini sastavni dio ovog poziva.

Prijava na poziv treba sadržavati CV, ponudu za pružanje usluge, kao i motivaciono pismo sa tri reference o predhodnom angažmanu.

Prijave dostavite na e-mail [sarajevo@mfs-emmaus.ba](mailto:sarajevo@mfs-emmaus.ba), do 04.03.2020. godine, sa naznakom prijava na javni poziv – komponenta A, aktivnost A.5.1.

Samo najbolje rangirani kandidati biti će obavješteni i/ili pozvani na razgovor po završetku poziva.

**OPIS USLUGE**

**stručnjaka/pravnika za provođenje monitoringa politika vezanih za borbu protiv trgovine ljudima, koordinaciju aktivnosti praćenja postupanja sa žrtvama trgovine ljudima u BiH i sačinjavanje izvještaja u vezi sa implementacijom projekta:**

**„Pristup trgovini ljudima u Bosni i Hercegovini fokusiran na žrtvu, poboljšanje identifikacije, zaštite i pristupa pravdi – VICAPT“**

**Komponenta A, aktivnost A.5.1.**

# OSNOVNE INFORMACIJE

## **Projekat**

## Projekat „Pristup trgovini ljudima u Bosni i Hercegovini fokusiran na žrtvu, unaprijeđenje identifikacije, zaštite i pristupa pravdi – VICAPT“ je podržan od strane USAID-a.

## **Geografsko područje projekta**

## Bosna i Hercegovina.

## **Naručilac usluga**

## Međunarodni forum folidarnosti – EMMAUS.

## **Općenito o projektu**

## Program ima za cilj sprečavanje trgovine ljudima u BiH i širem regionu jačanjem kapaciteta vlade BiH i relevantnih profesionalaca, kao i organizacija civilnog društva, te povećanjem njihove ekspertize o pristupu borbi protiv trgovine ljudima usmjerenom na žrtve u BiH. Osnovni cilj projekta je osiguranje efikasnije identifikacije, tretmana i pomoći žrtvama trgovine ljudima kroz izradu standarda za kvalitetnu pomoć žrtvama, te unapređenje kapaciteta pojedinačnih aktera za identifikaciju i pomoć žrtvama u sklopu državnog referalnog mehanizma BiH.

## **Ciljne grupe projekta**

Primarne ciljne grupe/korisnici:

1. potencijalne i identfikovane žrtve trgovine ljudima;
2. djeca i mladi u riziku od trgovine ljudima, uključujući maloljetnike bez pratnje i druge migrante pod rizikom, a koji trenutno borave u BiH;
3. druge ranjive osobe, marginalizirane i ugrožene grupe u BiH;
4. predstavnici organizacija civilnog društva uključeni u aktivnosti sprečavanja trgovine ljudima i pomoći žrtvama, kao i pomoći drugim ranjivim skupinama, posebno djeci u riziku;
5. mladi/studenti univerziteta u BiH - Kriminološki fakultet i Pravni fakultet;
6. socijalni radnici;
7. pravnici i pravni zastupnici iz organizacija civilnog društva, centara za besplatnu pravnu pomoć i nadležnih institucija u BiH odgovornih za akcije protiv trgovine ljudima;
8. sudski psiholozi i forenzički stručnjaci, posebno dječji psiholozi.

Sekundarne ciljne grupe/korisnici:

1. relevantne institucije/profesionalci i druge nevladine organizacije uključene u srodne aktivnosti rodno zasnovanog nasilja koji rade s marginaliziranim i ugroženim pojedincima u BiH;
2. opšta populacija u BiH.

## **Cilj, svrha i očekivani rezultati projekta**

### Opšti cilj projekta

Sprečavanje trgovine ljudima u BiH i širem regionu, te unapređenje kapaciteta relevantnih profesionalaca na identifikaciji žrtava trgovine ljudima, kao i pružanja kvalitetne pomoći.

### Svrha projekta

Projekt je usmjeren na:

* unapređenje kapaciteta organizacija civilnog društva koje pružaju pomoć žrtvama trgovine ljudima i drugim ranjivim grupama;
* jačanje položaja žrtava kroz unapređenje pristupa pravnoj pomoći od strane specijaliziranih pravnika/pružatelja pravne pomoći i službi za podršku žrtvama;
* jačanje uloge i kapaciteta relevantnih profesionalaca uključenih u identifikaciju i pomoć žrtvama (uključujući podršku u reintegraciji), sa fokusom na djecu, marginaliziranu romsku populaciju kao i maloljetnike bez pratnje - potencijalne žrtve trgovine ljudima u trenutnim migracijskim tokovima.

### Očekivani rezultat projekta

Smanjenje trgovine ljudima u BiH i širem regionu, unapređenje identifikacije žrtava trgovine ljudima, pružanja kvalitetne pomoći, te jačanje kapaciteta predstavnika institucija BiH i profesionalaca, organizacija civilnog društva, te unapređenje njihove ekspertize u pristupu borbi protiv trgovine ljudima u BiH.

# DJELOKRUG RADA U SKLOPU UGOVORA

## **Opis posla i angažmana**

Stručnjak/pravnik se angažuje za slijedeće potrebe:

* izrada metodologije, dinamike i upitnika koji će služiti kao alat za praćenje politika vezanih za trgovinu ljudima koje se odnose na zaštitu žrtava (koje primjenjuju institucije, profesionalci i drugi stručnjaci kroz nacionalni referalni mehanizam), sa posebnim fokusom na postupanju sa žrtvama trgovine ljudima, posebno djecom;
* koordinacija aktivnosti praćenja politika i postupanja sa žrtvama trgovine ljudima koje će provoditi predstavnici organizacija civilnog društva i studenti;
* organizacija i učešće na koordinacijskim sastancima sa drugim koordinatorima aktivnosti koje ova komponenta uključuje i podrška izradi izvještaja o praćenju od strane organizacija civilnog društva i studenata u cilju evaluacije i implementacije korektivnih mjera za unaprjeđenje aktivnosti;
* pripremiti izvještaj na BHS jeziku sačinjen po osnovu:
* dostavljenog izvještaja o provedenom desk istraživanju od strane za to angažovanog istraživača;
* dostavljenog izvještaja o praćenju primjene politika i tretiranju žrtava trgovine ljudima kroz državni referalni mehanizam;
* dostavljenog izvještaja o praćenju suđenja od strane studenata, koji će sačiniti student koordinator za ovu aktivnost.

## **Svrha ugovora**

Svrha ovog ugovora je realizacija angažmana pravnog stručnjaka, a u svrhu realizacije gore pomenutih aktivnosti (navedenih pod stavkom 2.1).

## **Očekivani rezultati**

Izvještaj o praćenju politika vezanih za trgovinu ljudima koje primjenjuju institucije, profesionalci i drugi stručnjaci kroz državni referalni mehanizam.

# LOGISTIKA I ROKOVI ANGAŽMANA

## **Odgovorno tijelo**

Međunarodni forum solidarnosti – EMMAUS (MFS-EMMAUS)

Ured u Sarajevu

Paromlinska 10,

71000 Sarajevo, BiH

## **Datum početka i trajanja angažmana**

Angažman stručnjaka uključuje 20 radnih dana tokom perioda od 13.03.2020. do 31.05.2021. godine

## **Ostali uslovi ugovora**

Eventualni troškovi, kao što su npr. troškovi putovanja, smještaja, komunikacije, dnevnice i sl. su smatrani dijelom ovog ugovora i uključeni u ukupnu naknadu stručnjaka. MFS-EMMAUS neće snositi troškove nabavke opreme potrebne za realizaciju aktivnosti navedene u ugovoru, niti obezbjediti uredski smještaj za ugovorom angažiranu osobu.

# ZAHTJEVI ZA REALIZACIJU USLUGA/POSLOVA DEFINIRANIH OVIM UGOVOROM

## **Kvalifikacije i vještine**

* univerzitetska diploma iz oblasti prava;
* poznavanje ljudskih prava u oblasti trgovine ljudima;
* vještine i iskustvo u prikupljanju podataka, analizi i dokumentovanju u odgovarajućem pisanom obliku;
* iskustvo u oblasti sprečavanja trgovine ljudima;
* državljanstvo Bosne i Hercegovine.

# REZULTAT

## **Obaveze po rezultatima**

Izvršilac se obavezuje da će do 15. aprila 2021. godine izraditi izvještaj u skladu s dostavljenim pojedinačnim izvještajima drugih stručnjaka, a po slijedećoj dinamici:

* prvu draft verziju dostaviti do 31. marta 2021. godine;
* finalnu verziju izvještaja dostaviti do 15. aprila 2021. godine.

# POSEBNI ZAHTJEVI

Rad na projektu “Pristup trgovini ljudima u Bosni i Hercegovini fokusiran na žrtvu, poboljšanje identifikacije, zaštite i pristupa pravdi” je specifičan obzirom na povjerljive informacije koje se obrađuju. Uz potpisani Ugovor, izvršilac je obavezan potpisati slijedeće procedure: etički kodeks, politika zaštite djeteta, izjava o povjerljivosti podataka.

**APLIKACIJSKI FORMULAR**

1. **Opšti podaci kandidata**

|  |  |
| --- | --- |
| **Ime i pezime** |  |
| **Organizacija** |  |
| **Adresa** |  |
| **Telefon** |  |
| **Fax** |  |
| **e-mail** |  |

1. **FINANCIJSKA PONUDA**

**Za kandidata:** molimo Vas popunite prateću tabelu

|  |  |
| --- | --- |
| **Total net ponuda na osnovu opisa usluge** |  |

1. **REFERENCE APLIKANTA**

|  |  |  |  |
| --- | --- | --- | --- |
| **Br.** | **Publikacija/provedene eukacije/treninzi** | **Organizacija** | **Kratak opis** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

* dodajte kolone ukoliko su vam potrebne

1. **IZJAVA**

Ja, dole potpisani kandidat izjavljujem da sam upoznat sa obavezama kandidata/ponuđača u slučaju dodjele ovog ugovora

|  |  |
| --- | --- |
| **Ime** |  |
| **Potpis** |  |
| **Datum** |  |